विलियम की जिंदगी में परी बनकर आई केट  
प्रिंस विलियम और केट मिडिलटन एक हो गए हैं। दोनों ने वेस्टमिंस्टर चर्च में शादी की रस्में अदा कीं। इस मौके पर महारानी एलिजाबेथ सहित परिवार के सभी सदस्य मौजूद रहे।
प्रिंस विलियम और केट मिडिलटन एक हो गए हैं। दोनों ने वेस्टमिंस्टर चर्च में शादी की रस्में अदा कीं। इस मौके पर महारानी एलिजाबेथ सहित परिवार के सभी सदस्य मौजूद रहे। ब्रिटेन के वेस्टमिन्स्टर चर्च में प्रिंस विलियम और केट मिडलटन की शादी परियों की शादी से कुछ कम नहीं थी। राजसी ठाठबाट और चकाचौंध के बीच देश-विदेश के हजारों चुनिंदा मेहमानों की मौजूदगी में प्रिंस विलियम और उनकी महबूबा केट मिडलटन दोनों एक दूजे के हो गए।दुनियाभर में करोड़ों लोग टेलीविजन के छोटे पर्दे पर आंखें गड़ाए इस शाही शादी के साक्षी बने।कैंटरबरी के आर्कबिशप रोवान विलियम्स के समकक्ष दोनों ने एक दूजे के होने की शपथ ली और उन्हें पति-पत्नी घोषित किया गया।विलियम पर आयरिश गार्ड के कर्नल की पोशाक खूब फब रही थी। उल्लेखनीय है कि यह उनकी वरिष्ठ मानद नियुक्ति है।गौरतलब है कि इस शादी को लेकर ब्रिटिश राजघराने में जितना उत्साह और जितनी रौनक दिखाई दी  वह पिछले 30 सालों में कभी दिखाई नहीं दी। इस शादी पर 384 करोड़ से ज्यादा का खर्चा हुआ और यह दुनिया की दूसरी सबसे महंगी शादी मानी गई है। ब्रिटेन में इस खास मौके पर छह लाख पर्यटक मौजूद हैं।  इससे पूर्व शाही शादी में सब कुछ परफेक्ट होना चाहिए, इसलिए बृहस्पतिवार को दूल्हा-दुल्हन ने फाइनल वेडिंग रिहर्सल भी की थी। केट और शादी में बेस्ट मैन की भूमिका निभाई विलियम के भाई प्रिंस हैरी ने। बड़ी संख्या में फैन्स ने केट और विलियम का उत्साह बढ़ाया। जहां केट मुस्करा कर हाथ हिला सबका अभिवादन कर रही थीं, वहीं विलियम के भाई प्रिंस हैरी ने भी हाथ हिलाकर लोगों का अभिवादन किया।(कुछ अंश भाषा से)